da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da da da da da da da en da nb en da da de nb da es da da da en da da da da da da da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Forskningens døgn på Bakken: Gysets dna
Gå til - Mad & Drikke
Gå til - Firma & Grupper
Forskningens døgn på Bakken: Gysets dna
Det klassiske spøgelsetog opstod i 1940'erne
Den 24. april er det Forskningens Døgn i Danmark, og det markerer Bakken med et indslag i uhyggens tegn. For hvad er det, der sker, når vi bliver skræmte og forskrækkede? Og hvorfor opsøger vi overhovedet oplevelser, der skræmmer os og får adrenalinen til at pumpe?
Bliv klogere på psykologien bag gysets fascination, når Danmarks førende horror-forsker ph.d. Mathias Clasen gæster Bakken i anledning af Forskningens Døgn.
Mathias Clasen er ph.d. ved Aarhus Universitet og forsker inden for kunst, kultur og medier med specialisering i horror-studier. Ifølge forskeren er der en helt naturlig grund til, at vi opsøger oplevelser, der får hårene til at rejse sig, og som man rationelt skulle mene, vi ville gøre alt for at undgå:
"Gennem skræmmende underholdning kan vi lære noget om tilværelsens dystre sider og om vores egne reaktioner på det skrækindjagende. Når folk opsøger skræmmende underholdning er det derfor hverken afvigende eller uforklarligt. Det handler simpelthen om, at vi mennesker fra naturens hånd er indrettet til at bruge leg og underholdning til at blive klogere på verden og os selv".
På Bakken kan man godt genkende tendensen, for her bliver gæsterne også draget af gys, gru og høj puls. En ting er de vilde forlystelse, der kan få adrenalinen til at pumpe, en anden ting er den klassiske forlystelse Spøgelsestoget, der går tilbage til 1940'erne:
"Spøgelsesslottet på Bakken er uhyggeligt, og det bliver det ved med at være, for det skal netop indfri den efterspørgsel på det uhyggelige, som vores gæster har" siger Bakkens direktør, Nils-Erik Winther.
Forskningens døgn på Bakken
Fra kl. 13 til 16 den 24. april fortæller ph.d. Mathias Clasen om gysets DNA på Friluftsscenen. Arrangementet er gratis. Som optakt til oplægget kan man oplagt tage en tur i Spøgelsesslottet og mærke på egen krop og sjæl, hvad der sker, når man bliver skræmt. Spøgelsesslottet ligger skråt over for Friluftsscenen, og en tur koster 20,- kr. (normalpris 30,- kr.)
Forskningens Døgn er en landsdækkende videnskabsfestival, der finder sted hvert år med over 700 events og foredrag og mere end 70.000 besøgende. I 2019 finder festivalen sted fra den 24. - 30. april.
Grupper på min. 10 elever kan få rabat på turbånd. Tilbuddet gælder alle hverdage i hele sæsonen og derfor også under Forskningens Døgn. Der skal bestilles til min. 10 elever, og der skal betales en uge i forvejen i Bakkens webshop. Der kan betales via EAN i webshoppen. Besparelse: Pris pr. turbånd til skoler og institutioner fås med grupperabat til 159 kr. pr. stk. i stedet for normalprisen på 269,- kr. pr. stk.
Send mail til presse@bakken.dk
Kultur, Event, Forskning, Gys, Uhygge
Flere pressemeddelelser fra Bakken
I weekenden åbnede verdens ældste forlystelsespark for første gang nogensinde for gæster i juleperioden. I den anledning steg et dusin julemænd, Pjerrot, Bakkens direktør og flere end 100 gæster på veterantoget i København for lade sig fragte til Klampenborg Station.
Bakken åbner med stort juletema
Fredag d. 23. november åbner Bakken for første gang i sin 435 år lange historie for gæster i juleperioden. Fem weekender i træk inviterer forlystelsesparken til julemarked, julefrokoster, julegøgl, julelys, sjove forlystelser og masser af hyggelig julestemning.
Børnehavebørn gjorde Pjerrots hus efterårsklart til ny sæson
Solen stod fra en skyfri klar oktoberhimmel, da storegruppen fra Lyngby Menighedsbørnehave i formiddags kyndigt bistod Pjerrot med at efterårsdekorere hans hus med solsikker.
Bakken klar med ny efterårssæson: farverig høstfest for alle
Fredag den 12. oktober åbner Bakken for første gang i sin 435 år lange historie for gæster i efterårsferien. Ti dage i træk inviterer forlystelsesparken til en eventyrlig og smuk efterårssæson under temaet ’Høstfest’.
Ekstra pigtrådskoncerter i september
Også i år har Bakken hver tirsdag i august budt gæsterne op til fantastiske pigtrådskoncerter på Friluftsscenen. Koncerterne er så populære blandt publikum, at festen nu fortsætter ind i september:
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper